
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εκχώρηση αρμοδιοτήτων στη Δ/νση Χωροταξίας 
Περιβάλλοντος και Κλιματικής Αλλαγής. 

2 Τροποποίηση της 481/66703/9.6.2016 (ΦΕΚ 1994 
ΕΓ/1.7.2016) υπουργικής απόφασης του Υπουρ¬ 
γείου Αγροτικής Ανάπτυξης και Τροφίμων Καθο¬ 
ρισμός πλαισίου εφαρμογής της Δράσης 10.2.1, 
«Γενετικοί Πόροι στην κτηνοτροφία», του Υπομέ- 
τρου 10.2, Μέτρο 10, του Προγράμματος Αγροτι¬ 
κής Ανάπτυξης 2014-2020. 


ΑΠΟΦΑΣΕΙΣ 

Αριθμ. 587 _ (1) 

Εκχώρηση αρμοδιοτήτων στη Δ/νση Χωροταξίας 

Περιβάλλοντος και Κλιματικής Αλλαγής. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. Τους κανονισμούς, αποφάσεις και τις οδηγίες της 
Ευρωπαϊκής Ένωσης. 

1 .Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013, περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, όπως κάθε φορά ισχύει. 

2. Τον Κανονισμό (ΕΕ) 1305/2013 για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ) και την κατάργηση 
του καν. (ΕΚ) αριθ. 1698/2005 του Συμβουλίου όπως κάθε 
φορά ισχύει. 


3. Την με αριθ. ^ (2015) 9170/11.12.2015 απόφαση της Επι¬ 
τροπής των Ευρωπαϊκών Κοινοτήτων, για την έγκριση του 
Προγράμματος Αγροτικής Ανάπτυξης της Ελλάδας 2014- 
2020 και ειδικότερα το κεφάλαιο 15, παράγραφος 1.2.1. 

Β. Τις διατάξεις νόμων και τα π.δ. 

4. Το π.δ. 63/21.04.2005 «Κωδικοποίηση νομοθεσίας 
για την Κυβέρνηση και τα Κυβερνητικά όργανα» (ΦΕΚ 98/ 
Α722.04.2005) και ειδικότερα το άρθρο 90 «Έλεγχος των 
δαπανών που προκαλούν οι κανονιστικές διοικητικές 
πράξεις». 

5. Το π.δ. 107/27.08.2014 (ΦΕΚ 174/Α728.08.2014) σχε¬ 
τικά με τον Οργανισμό του Υπουργείου Αγροτικής Ανά¬ 
πτυξης καιΤροφίμων, όπωςτροποποιήθηκε μετο άρθρο 
45 του ν. 4305/30.10.2014 (ΦΕΚ 237/Α731.10.2014). 

6. Το π.δ. 24/27.01.2015 «Σύσταση και μετονομασία 
Υπουργείων, μεταφορά της Γενικής Γραμματείας Κοινω¬ 
νικών Ασφαλίσεων» (ΦΕΚ 20/Α727.01.2015). 

7. Το π.δ. 125/05.11.2016 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 210/ 
Α705.11.2016). 

δ.Τιςδιατάξειςτου ν. 4314/2014 (265Α') «Α) Για τη δια¬ 
χείριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ Ε 156/16.6.2012) στο ελληνικό δίκαιο, τροποποίηση 
του ν. 3419/2005 (297Α') και άλλες διατάξεις», όπως ισχύει 
και ιδίως των άρθρων 62,63 και 65 αυτού. 

Γ.Τις αποφάσεις 

9. Την με αριθμό 24944/20.09.2016 (ΦΕΚ 3066/Β7 
26.09.2016) κοινή υπουργική απόφαση των Υπουργών 
Οικονομίας, Ανάπτυξης και Τουρισμού και Αγροτικής 
Ανάπτυξης καιΤροφίμων «Αναδιάρθρωση των Ειδικών 
Υπηρεσιών του Προγράμματος Αγροτικής Ανάπτυξης 
2014-2020». 

10. Την με αριθμό 1065/19.04.2016 (ΦΕΚ 1273/Β7 
04.05.2016) απόφαση του Υπουργού Αγροτικής Ανά¬ 
πτυξης καιΤροφίμων με θέμα «θέσπιση διαδικασιών του 
Συστήματος Διαχείρισης και Ελέγχου του Προγράμματος 
«Αγροτική Ανάπτυξη της Ελλάδας 2014-2020» (ΣΔΕ ΠΑΑ 
2014-2020), όπως ισχύει κάθε φορά. 

11. Το γεγονός ότι από την παρούσα δεν προκαλείται 
δημόσια δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται αρμοδιότητες 
της ΕΥΔ ΠΑΑ 

Η Διεύθυνση Χωροταξίας Περιβάλλοντος και Κλιματι¬ 
κής Αλλαγής του Υπουργείου Αγροτικής Ανάπτυξης και 
Τροφίμων αναλαμβάνει ως Ενδιάμεσος Φορέας Διαχεί¬ 
ρισης (ΕΦΔ) την άσκηση μέρους των αρμοδιοτήτων της 
Ειδικής Υπηρεσίας Διαχείρισης του Π ρογράμματος Αγρο¬ 
τικής Ανάπτυξης 2014 - 2020 (ΕΥΔ ΠΑΑ), σύμφωνα με το 
άρθρο 65 του ν. 4314/2014, για τις ακόλουθες δράσεις: 


α/α 

Δράσεις ΠΑΑ 2014-2020 

1. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.01 «Προστασία της Άγριας 

Ορνιθοπανίδας» 

2. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.02 «Προστασία παραδοσιακού ελαιώνα 
Άμφισσας» 

3. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.03 «Διατήρηση αμπελοκομικής 
πρακτικής στον αμπελώνα Ν. Θήρας» 

4. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.04 «Μείωση της ρύπανσης του νερού 
από γεωργική δραστηριότητα» 

5. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.06 «Διαχείριση φυτικών υπολειμμάτων 
των κλαδεμάτων στην ελαιοκαλλιέργεια» 

6. 

ΜΙ 0 - Γεωργοπεριβαλλοντικά και κλιματικά μέτρα 
Δράση 10.1.10 «Προστασία τοπικών αβελτίωτων 
πληθυσμών - ποικιλιών που κινδυνεύουν από 
γενετική διάβρωση» 


Για τις ανωτέρω δράσεις η ΕΥΔ ΠΑΑ ενημερώνει τον ΕΦΔ 
για το διαθέσιμο προϋπολογισμό και τη δυνατότητα έκδο¬ 
σης πρόσκλησης εκδήλωσης ενδιαφέροντος προς τους 
δυνητικούς δικαιούχους, σύμφωνα με τα προβλεπόμενα 
στο Σύστημα Διαχείρισης και Ελέγχου (ΣΔΕ) του ΠΑΑ. 

Άρθρο 2 

Αρμοδιότητες που εκχωρούνται 

Στο πλαίσιο του ΠΑΑ ο ΕΦΔ του άρθρου 1 της παρού¬ 
σας αναλαμβάνει τις ακόλουθες αρμοδιότητες: 

1. Επεξεργάζεται, όπου απαιτείται, τα κριτήρια επιλο¬ 
γής των πράξεων των υπομέτρων δράσεων αρμοδιό- 
τητάςτου και εισηγείται σχετικά στην ΕΥΔ ΠΑΑ, για την 
οριστικοποίηση ή/και την τροποποίησή τους. 

2. Εισηγείται την έκδοση του απαιτούμενου θεσμικού 
πλαισίου για την υλοποίηση των δράσεων του άρθρου 
1 της παρούσας, με τη σύμφωνη γνώμη της ΕΥΔ ΠΑΑ 
και του ΟΠΕΚΕΠΕ. 

3. Εκδίδει προσκλήσεις για κάθε υπομέτρο αρμοδιότη- 
τάςτου, σύμφωνα με τη Διαδικασία 1.1.1 του Συστήματος 
Διαχείρισης και Ελέγχου. 

4. Πραγματοποιεί τους διοικητικούς ελέγχους επί των 
αιτήσεων στήριξης που υποβάλλονται μέσω κατάλληλου 
Πληροφοριακού Συστήματος, σύμφωνα με τη Διαδικα¬ 
σία 1.1.3 του Συστήματος Διαχείρισης και Ελέγχου και 
όπως εξειδικεύεται στο θεσμικό πλαίσιο της παραγρά¬ 
φου 2 του παρόντος άρθρου. 


5. Εισηγείται στον Γενικό Γραμματέα την έκδοση από¬ 
φασης ένταξης πράξης/πράξεων, στο πλαίσιο της οποίας 
αποτυπώνονται οι όροι και οι προϋποθέσεις υλοποίησης, 
σύμφωνα με τη Διαδικασία 1.1.4 του Συστήματος Διαχεί¬ 
ρισης και Ελέγχου. Εφόσον απαιτείται, αποστέλλει στην 
ΕΥΔ ΠΑΑ την απόφαση ένταξης πράξης/πράξεων που 
εκδίδει, με σκοπό τη σχετική εγγραφή στο ΠΔΕ. 

6. Εισηγείται τυχόν τροποποιήσεις ή ανακλήσεις της ως 
άνω απόφασης ένταξης, σύμφωνα, κατά περίπτωση, με 
τις Διαδικασίες 1.1.5,1.1.6 του Συστήματος Διαχείρισης 
και Ελέγχου. 

7. Εξασφαλίζει ότι οι δικαιούχοι και οι λοιποί Φορείς 
που εμπλέκονται στην υλοποίηση των πράξεων: 

α) ενη μερώνονται για τις υποχρεώσεις τους, που συν¬ 
δέονται με την ενίσχυση που προβλέπεται να χορηγηθεί" 

β) είναι ενήμεροι για τις απαιτήσεις, που αφορούν την 
παροχή στοιχείων και την καταγραφή των επιδόσεων και 
των αποτελεσμάτων. 

8. Παρακολουθεί την πορεία υλοποίησης των συγ- 
χρηματοδοτούμενων πράξεων αρμοδιότητάς τους και 
ειδικότερα: 

α) παρακολουθεί συστηματικά την πορεία υλοποίη¬ 
σης των συγχρηματοδοτούμενων πράξεων καθώς και το 
προβλεπόμενο χρονοδιάγραμμα και ενημερώνει σχετικά 
την ΕΥΕ ΠΑΑ με αντίστοιχες τακτικές αναφορές. Στις πε¬ 
ριπτώσεις εντοπισμού προβλημάτων κατά τη διάρκεια 
υλοποίησης των πράξεων, μεριμνά για την έγκαιρη επί¬ 
λυσή τους, σε συνεργασία με την ΕΥΕ ή/και την ΕΥΔ Π ΑΑ' 

β) προτείνει στην ΕΥΕ ΠΑΑ μέτρα υποστήριξης των 
δικαιούχων, προκειμένου να ανταποκριθούν στις υπο¬ 
χρεώσεις τους' 

γ) τηρεί πλήρη φάκελο της πράξης, όπου απαιτείται. 
Τα στοιχεία αυτά δύναται να τηρούνται και ηλεκτρονικά 
και στο ΟΠΣΑΑ. 

9. Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του ΠΑΑ και της 
Επιτροπής Παρακολούθησης για θέματα που σχετίζονται 
με τα υπομέτρα αρμοδιότητάς του, μετά από σχετικές 
οδηγίες της ΕΥΔ ΠΑΑ. 

10. Στις περιπτώσεις που υπάρχουν σοβαρές ενδείξεις 
για ύπαρξη παρατυπιών, ενημερώνει την ΕΥΕ ΠΑΑ και 
όπου απαιτείται εισηγείται την αναστολή της χρηματο¬ 
δότησης. 

Μεριμνά για τις καταχωρίσεις και έχει την ευθύνη για 
την ακρίβεια, την ποιότητα και πληρότητα των στοιχείων 
στο Ολοκληρωμένο Πληροφοριακό Σύστημα Αγροτικής 
Ανάπτυξης (ΟΠΣΑΑ). 

Άρθρο 3 

Υποχρεώσεις του Ενδιάμεσου Φορέα Διαχείρισης 

1. Τηρεί τα προβλεπόμενα στο Σύστημα Διαχείρισης 
και Ελέγχου του ΠΑΑ και το κατά περίπτωση θεσμικό 
πλαίσιο που διέπει την εφαρμογή των υπομέτρων/δρά- 
σεων αρμοδιότητάς τους. 

2. Παρέχει στην ΕΥΔ ΠΑΑ τα απαιτούμενα, κατά περί¬ 
πτωση, στοιχεία ή/και αναφορές ή/και εισηγήσεις ή/και 
προτάσεις και συνεργάζεται με αυτήν στο πλαίσιο: 

ί. των αναθεωρήσεων ή τροποποιήσεων του ΠΑΑ' 

ϋ. της παρακολούθησης και των αξιολογήσεων του 
ΠΑΑ, συμπεριλαμβανομένης της σύνταξης των ετήσιων 
και τελικών εκθέσεων προόδου του ΠΑΑ' 

Μι. της προετοιμασίας για την ετήσια εξέταση του ΠΑΑ' 
ίν. του προγραμματισμού/κατανομής χρηματοοικο¬ 
νομικών στοιχείων των υπομέτρων αρμοδιότητάς του' 
ν. του σχεδιασμού, προσαρμογών και αναθεώρησης 
του Συστήματος Διαχείρισης και Ελέγχου' 
νί. της κατάρτισης ετήσιου προγράμματος ενεργειών, 
με ποσοτικούς και ποιοτικούς στόχους και της κατάρ¬ 
τισης των περιοδικών εκθέσεων που αφορούν τα επι- 
τευχθέντα αποτελέσματα σε σχέση με τους ετήσιους 
στόχους, όπως αυτοί τίθενται από την ΕΥΔ ΠΑΑ' 
νϋ. των προβλέψεων σχετικά με την πορεία υλοποίη¬ 
σης των υπομέτρων αρμοδιότητας του και της σύνταξης 
και εκτέλεσης του Ετήσιου Προγράμματος Δημοσίων 
Επενδύσεων, όπως ζητείται κάθε φορά με την εγκύ¬ 
κλιο της Γενικής Γραμματείας Δημοσίων Επενδύσεων 
και ΕΣΠΑ του Υπουργείου Οικονομίας, Ανάπτυξης και 
Τουρισμού' 

νίϋ. της παρακολούθησης της εξέλιξης των δεσμεύ¬ 
σεων και του οικονομικού αντικειμένου των πράξεων 
που διαχειρίζεται' 

ίχ. των απαντήσεων σε πορίσματα ελέγχου που διενερ- 
γήθηκε στον ίδιο ή σε πράξεις που διαχειρίζεται από τα 
αρμόδια εθνικά και ενωσιακά ελεγκτικά όργανα' 
χ. της δημοσιότηταςτου ΠΑΑ για θέματα που σχετίζο¬ 
νται με τα υπομέτρα/δράσεις αρμοδιότητάς του. 

3. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθε¬ 
ωρήσεις, που διενεργούνται απ' όλα τα αρμόδια ελε¬ 
γκτικά όργανα της Ελλάδας ή της Ευρωπαϊκής Ένωσης 
και παρέχει σε αυτά όλα τα αναγκαία στοιχεία για την 
απρόσκοπτη διενέργεια αυτών. Αποδέχεται διοικητι¬ 
κούς και επιτόπιους ελέγχους από την ΕΥΔ ΠΑΑ και την 
ΕΥΕ ΠΑΑ και παρέχει σε αυτές όλα τα αναγκαία στοιχεία 
προκειμένου να επιβεβαιωθεί ο κατά τα δέοντα τρόπος 
άσκησης των καθηκόντων που του έχει ανατεθεί. 

4. Διασφαλίζει ότι όλα τα δικαιολογητικά έγγραφα 
σχετικά με τις δαπάνες και τους διοικητικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελεγκτι¬ 
κού Συνεδρίου, σύμφωνα με όσα προβλέπονται στον 
Καν. (ΕΚ) 1306/2013. 

Άρθρο 4 

Υποχρεώσεις της Ειδικής Υπηρεσίας 
Διαχείρισης του Προγράμματος Αγροτικής 
Ανάπτυξης 2014-2020 (ΕΥΔ ΠΑΑ) 

Η ΕΥΔ ΠΑΑ, σε συνεργασία, όπου απαιτείται, με την 
ΕΥΕ ΠΑΑ: 

1. Ενημερώνει έγκαιρα τον ΕΦΔ για: 
α) θέματα κοινοτικής νομοθεσίας που σχετίζονται με 
την εφαρμογή των υπομέτρων/δράσεων της παρούσας, 
β) τα αποτελέσματα των αξιολογήσεων του ΠΑΑ που 
σχετίζονται με τα υπομέτρα της παρούσας, 
γ) το εφαρμοζόμενο Σύστημα Διαχείρισης και Ελέγχου 
και κάθε τροποποίηση αυτού, 


δ) τα κριτήρια επιλεξιμότητας και επιλογής (όπου 
υπάρχουν) των πράξεων των υπομέτρων της παρούσας, 

ε) το διαθέσιμο προϋπολογισμό για την έκδοση πρό¬ 
σκλησης εκδήλωσης ενδιαφέροντος προς τους δυνητι¬ 
κούς δικαιούχους, όπου απαιτείται. 

2. Συντονίζει και εποπτεύει, σε συνεργασία με την ΕΥΕ 
ΠΑΑ, τον ΕΦΔ ως προς την άσκηση των αρμοδιοτήτων 
τους. Επίσης, η ΕΥΔ ΠΑΑ έχει την τελική ευθύνη έναντι 
της Ευρωπαϊκής Επιτροπής (ΕΕ) για τη διαχείριση του 
συνόλου του ΠΑΑ σύμφωνα με τις απαιτήσεις του Συστή¬ 
ματος Διαχείρισης και Ελέγχου και την αρχή της χρηστής 
δημοσιονομικής διαχείρισης. 

3. Παρέχει, σε συνεργασία με την ΕΥΕ ΠΑΑ, οδηγίες και 
κατευθύνσεις στον ΕΦΔ σχετικές με θέματα προγραμμα¬ 
τισμού, αξιολόγησης, παρακολούθησης και διαχείρισης 
των δράσεων της παρούσας καθώς και τυχόν τυποποιη¬ 
μένα έγγραφα, όπου αυτό απαιτείται. 

4. Παρακολουθεί την ορθή και έγκαιρη ενημέρωση 
του Ολοκληρωμένου Πληροφοριακού Συστήματος 
Αγροτικής Ανάπτυξης από τον ΕΦΔ, με τα απαραίτητα 
δεδομένα υλοποίησης που απαιτούνται για τη χρημα¬ 
τοοικονομική διαχείριση και την παρακολούθηση και 
αξιολόγηση για κάθε πράξη που διαχειρίζεται. 

5. Παρακολουθεί και συγκεντρώνει στοιχεία ως προς 
την εξέλιξη της υλοποίησης των δεσμεύσεων και του 
οικονομικού αντικειμένου των πράξεων των δράσεων 
της παρούσας. 

6. Παρέχει οδηγίες και κατευθύνσεις στον ΕΦΔ όσον 
αφορά στη διεξαγωγή ελέγχων για τα υπομέτρα της πα¬ 
ρούσας, καθώς και για την προετοιμασία ελέγχων από 
ευρωπαϊκά ελεγκτικά όργανα. 

7. Έχει την ευθύνη των ελέγχων και της υποβολής στην 
ΕΕ απαντήσεων στα σχετικά πορίσματα ελέγχου της ΕΕ 
σε συνεργασία με τον ΕΦΔ. 

8. Μεριμνά για την εγγραφή σε ετήσια βάση των απαι- 
τούμενων πιστώσεων των δράσεων της παρούσας στο 
ΠΔΕ και ενημερώνει σχετικά τον ΕΦΔ. 

Άρθρο 5 

Ειδικότεροι όροι και προϋποθέσεις 

1. Περαιτέρω εξειδίκευση των αρμοδιοτήτων, που εκ¬ 
χωρούνται στον ΕΦΔ, δύναται να πραγματοποιείται στο 
θεσμικό πλαίσιο της αντίστοιχης δράσης. 

2. Η ΕΥΕ ΠΑΑ παρακολουθεί την πορεία υλοποίησης 
του ετήσιου προγράμματος ενεργειών του σημείου (νϋ) 
της παραγράφου 2 του άρθρου 3, μέσω των αντίστοιχων 
περιοδικών εκθέσεων. Στο πλαίσιο αυτό λαμβάνει υπόψη 
της στοιχεία όπως: 

• το σύνολο των νομικών δεσμεύσεων που έχει συνά¬ 
ψει σε σχέση με τον προϋπολογισμό κάθε δράσης' 

■ το σύνολο των πληρωμών ως ποσοστό των νομικών 
δεσμεύσεων' 

• την ανάγκη κάλυψης του κανόνα ν+3' 

• την επίτευξη των στόχων που τίθενται στο πλαίσιο 
επίδοσης του ΠΑΑ. 

Σε περίπτωση διαπίστωσης αποκλίσεων ενημερώνει 
εγκαίρως τον ΕΦΔ, τάσσοντας συγκεκριμένη προθεσμία, 
εντός της οποίας ο εν λόγω ΕΦΔ θα πρέπει να αναλάβει 
δράση για τη βελτίωση της πορείας υλοποίησης του ετή¬ 
σιου προγράμματος. 

3. Μετά την παρέλευση της εν λόγω προθεσμίας και 
εφόσον δεν παρατηρείται πρόοδος ως προς την επίτευ¬ 
ξη των ετήσιων στόχων ή σε περίπτωση διαπίστωσης 
σημαντικών αποκλίσεων στην πορεία υλοποίησης των 
δράσεων της παρούσας, η ΕΥΔ ΠΑΑ δύναται να εισηγηθεί 
στον Υπουργό Αγροτικής Ανάπτυξης και Τροφίμων την 
ανάκληση της παρούσας εκχώρησης. 

Άρθρο 6 

Πεδίο ισχύος 

Η παρούσα απόφαση ισχύει από τη δημοσίευσή της, 
αφορά στην προγραμματική περίοδο 2014-2020 και κα- 
ταργείται, τροποποιείται και συμπληρώνεται με όμοια 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 174/22543 (2) 

Τροποποίηση της 481 /66703/9.6.2016 (ΦΕΚ1994 
Β'/1.7.2016) υπουργικής απόφασης του Υπουρ¬ 
γείου Αγροτικής Ανάπτυξης και Τροφίμων Καθο¬ 
ρισμός πλαισίου εφαρμογής της Δράσης 10.2.1, 
«Γενετικοί Πόροι στην κτηνοτροφία», του Υπομέ- 
τρου 10.2, Μέτρο 10, του Προγράμματος Αγρο¬ 
τικής Ανάπτυξης 2014-2020. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) Του άρθρου 6 παρ. 3 του ν.δ. 185/1973 «περί μέ¬ 
τρων βελτιώσεως της κτηνοτροφίας» (Α' 262), όπως 
αντικαταστάθηκε με το άρθρο 32 παρ. 1 περ. β) του 
ν. 1845/1989 «Ανάπτυξη και αξιοποίηση της Αγροτικής 
Έρευνας και Τεχνολογίας Δασοπροστασίας και άλλες 
διατάξεις (Α' 202). 

β) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Της αρ. Υ 200/21-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 

3. Την αριθ. 481 /66703/09-06-2016 υπουργική απόφα¬ 
ση Καθορισμός πλαισίου εφαρμογής της Δράσης 10.2.1, 
«Γενετικοί Πόροι στην Κτηνοτροφία», του Υπομέτρου 
10.2, Μέτρο 10, του Προγράμματος Αγροτικής Ανάπτυ¬ 
ξης 2014-2020 (ΦΕΚ 1994 Β'/1.7.2016). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 


5. Την από 24-02-2017 εισήγηση της Διεύθυνσης Δι¬ 
αχείρισης Ζωικών Γενετικών Πόρων και Συστημάτων 
Εκτροφής Ζώων, αποφασίζει: 

Άρθρο 1 

Τροποποιείται η αριθ. 481/66703/9.6.2016 (ΦΕΚ 1994Β' 
1.7.2016) υπουργική απόφαση του Υπουργείου Αγρο¬ 
τικής Ανάπτυξης και Τροφίμων Καθορισμός πλαισίου 
εφαρμογής της Δράσης 10.2.1, «Γενετικοί Πόροι στην 
κτηνοτροφία», του Υπομέτρου 10.2, Μέτρο 10,του Προ¬ 
γράμματος Αγροτικής Ανάπτυξης 2014-2020. 

Άρθρο 2 

Ι.Το δεύτερο εδάφιο του άρθρου 9 της υπουργικής 
απόφασης481 /66703/09.06.2016 (ΦΕΚ Β' 1994/1.7.2016) 
αντικαθίσταται ως εξής: 

«Με βάση τα παραπάνω κριτήρια η αρμόδια επιτροπή 
του άρθρου 16 της παρούσας καθορίζει το ύψος των 
επιλέξιμων δαπανών, με ανώτατο όριο το μέσο κόστος 
ανά ζώο ανά έτος και τριετία σύμφωνα με τον πίνακα 6». 

2.0 Πίνακας 6:Ύψος επιλέξιμων δαπανών, του άρθρου 
9 της υπουργικής απόφασης 481/66703/09.06.2016 (ΦΕΚ 
Β' 1994/1.7.2016) αντικαθίσταται ως εξής: 

Πίνακας 6: Ύψος επιλέξιμων δαπανών 



Για το καθεστώς 
στήριξης της 
παραγράφου 1 
του άρθρου 5 της 
παρούσας απόφασης 

Για το καθεστώς 
στήριξης της 
παραγράφου 2 
του άρθρου 5 της 
παρούσας απόφασης 

ΕΙΔΟΣ ΖΩΟΥ 

Ανά έτος για όλα τα 
έτη εφαρμογής του 
προγράμματος 

Ανά έτος για όλα τα 
έτη εφαρμογής του 
προγράμματος 

ΒΟΟΕΙΔΗ 

Έως 40€/ζώο/έτος 

Έως 40€/ζώο/έτος 

ΑΙΓΕΣ 

Έως 22€/ζώο/έτος 

Έως 22€/ζώο/έτος 

ΠΡΟΒΑΤΑ 

Έως 22€/ζώο/έτος 

Έως 22€/ζώο/έτος 

ΧΟΙΡΟΙ 

Έως 100€/ζώο/έτος 

Έως 100€/ζώο/έτος 

ΙΠΠΟΕΙΔΗ 

Έως 200€/ζώο/έτος 



3. Η παράγραφος 1 του άρθρου 13 της υπουργικής 
απόφασης481 /66703/09.06.2016 (ΦΕΚ Β' 1994/1.7.2016) 
αντικαθίσταται ως εξής: 

«1. Οι φάκελοι υποψηφιότητας, για την ένταξη στις 
ενέργειες του άρθρου 5, υποβάλλονται τον Ιανουάριο 
και Ιούλιο κάθε έτους και μέχρι 31 -7-2020 και μέχρι εξά¬ 
ντλησης των διαθέσιμων πιστώσεων. Για το έτος έκδοσης 
της πρόσκλησης εκδήλωσης ενδιαφέροντος, η υποβολή 
των αιτήσεων ορίζεται στην πρόσκληση εκδήλωσης εν¬ 
διαφέροντος». 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 24 Φεβρουάριου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.ΘίΟΘί.αΓ 
























